Diari Oficial de la Generalitat Valenciana


Sumari del DOGV 9474, del 21-11-2022 (2022/10035)

RESOLUCIÓ de 10 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es proveeixen dos llocs de treball anunciats per la convocatòria 111/2022, Resolució de 7 de setembre de 2022, de la Direcció General de Funció Pública.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9474

Data del DOGV
:   21-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/10942


Data del document
:   10-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 10 de novembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es proveeixen dos llocs de treball anunciats per la convocatòria 111/2022, Resolució de 7 de setembre de 2022, de la Direcció General de Funció Pública. [2022/10144]  
Vistos els informes preceptius i vinculants de la Direcció General de Funció Pública, de 5 d'octubre de 2022, i de 30 de setembre de 2022, sobre compliment dels requisits de les persones participants en la cobertura dels llocs de treball, 22783 cap de Servei Territorial de Medi Ambient i 27088 cap de Servei d'Infraestructures Hidràuliques Urbanes, de la convocatòria 111/2022, Resolució de 7 de setembre de 2022, de la Direcció General de Funció Pública (DOGV 9426, 13.09.2022), per a la provisió pel procediment de lliure designació de quatre llocs de treball de naturalesa funcionarial en la Conselleria d'Agricultura, Desenvolupament Rural, Emergència Climàtica i Transició Ecològica i d'acord amb els informes emesos pels centres gestors als quals estan adscrits els llocs de treball de 18 d'octubre i de 19 d'octubre de 2022.  
  
Vist que per a la cobertura del lloc de treball número 22225, cap de Servei Territorial de Medi Ambient, s'han presentat dues persones; es considera que el candidat Juan Ramón Gázquez Martínez té els requisits exigits en la convocatòria i és la persona idònia per disposar de suficient formació en matèries mediambientals, així com de les tasques del lloc, a més de comptar amb la confiança per a ocupar el citat lloc de treball que ja exerceix en l'actualitat, per la seua formació, experiència, implicació i professionalitat en l'exercici de les seues funcions i reunir el perfil requerit.  
Vist que per a la cobertura del lloc de treball número 27460, cap de Servei d'Infraestructures Hidràuliques Urbanes s'han presentat dues persones, es considera que Julio Mariano Marín Sánchez té els requisits exigits en la convocatòria atés que posseeix les aptituds necessàries per a l'adequat exercici de les responsabilitats del lloc, i disposa particularment d'experiència professional en matèria de recursos hidràulics, i és la persona idònia i de confiança per a ocupar el citat lloc de treball per la seua formació, experiència, implicació i professionalitat.  
  
Per tot el que s'ha exposat i de conformitat amb el que estableixen els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62 del Decret 3/2017, de 13 de gener, del Consell que aprova el Reglament de selecció, provisió de llocs de treball i mobilitat del personal de la funció pública valenciana, resolc  
  
Nomenar Juan Ramón Gázquez Martínez, funcionari de carrera, amb DNI \*\*\*\*285\*\*, com a cap del Servei Territorial de Medi Ambient, lloc de treball número 22285, grup A1, complement de destinació nivell 28 i complement específic E050.  
  
Nomenar Julio Mariano Marín Sánchez, funcionari de carrera, amb DNI \*\*\*\*857\*\*, com a cap del Servei d'Infraestructures Hidràuliques Urbanes, lloc de treball número 27667, grup A1, complement de destinació nivell 28 i complement específic E050.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució que posa fi a la via administrativa es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 10 de novembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.